CELEX: 31981R2195
Language: el
Date: 1981-07-27 00:00:00
Title: Κανονισμός (ΕΟΚ) αριθ. 2195/81 τού Συμβουλίου τής 27ης Ιουλίου 1981 περί ειδικού προγράμματος αποστραγγιστικών έργων στίς μειονεκτικές περιοχές τής Δυτικής Ιρλανδίας

Avis juridique important

|

31981R2195

Κανονισμός (ΕΟΚ) αριθ. 2195/81 τού Συμβουλίου τής 27ης Ιουλίου 1981 περί ειδικού προγράμματος αποστραγγιστικών έργων στίς μειονεκτικές περιοχές τής Δυτικής Ιρλανδίας  

Επίσημη Εφημερίδα αριθ. L 214 της 01/08/1981 σ. 0005 - 0006 Ισπανική ειδική έκδοση: Κεφάλαιο 03 τόμος 23 σ. 0035  Πορτογαλική ειδική έκδοση : Κεφάλαιο 03 τόμος 23 σ. 0035 

***** ΚΑΝΟΝΙΣΜΟΣ (ΕΟΚ) αριθ. 2195/81 ΤΟΥ ΣΥΜΒΟΥΛΙΟΥ  της 27ης Ιουλίου 1981  περί ειδικού προγράμματος αποστραγγιστικών έργων στις μειονεκτικές περιοχές της Δυτικής Ιρλανδίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι το πρόγραμμα αποστραγγίσεως των αγροτεμαχίων, προβλεπόμενο από την οδηγία 78/628/ΕΟΚ του Συμβουλίου της 19ης Ιουνίου 1978 σχετικά με το πρόγραμμα επιταχύνσεως των αποστραγγιστικών έργων που εκτελούνται στις μειονεκτικές περιοχές της Δυτικής Ιρλανδίας (3), ήταν ιδιαίτερα επιτυχές· ότι για τα δυο τρίτα περίπου της μεγίστης εκτάσεως των 100 000 εκταρίων οι εργασίες έχουν ήδη πραγματοποιηθεί ενώ και τα σχέδια αποστραγγιστικών έργων για τη λοιπή έκταση είναι ήδη έτοιμα·  ότι η οδηγία 78/628/ΕΟΚ προβλέπει κοινοτική χρηματοδότηση συνολικού ύψους 26 εκ. λογιστικών μονάδων για τα πέντε χρόνια που καθορίσθηκαν για την κοινή ενέργεια· ότι, δεδομένης της μεγάλης αυξήσεως του κόστους εκσκαφής των υδατίνων ροών, προβλεπομένης στο πλαίσιο του προγράμματος του κεντρικού στραγγιστικού δικτύου, το ποσό αυτό αποδείχθηκε ανεπαρκές και ότι, λόγω του γεγονότος αυτού, το πρόγραμμα του κεντρικού στραγγιστικού δικτύου δεν θα μπορέσει να περατωθεί παρά μόνο με την αύξηση των οικονομικών μέσων που προβλέπει η ανωτέρω οδηγία ·  ότι η βελτίωση εξάλλου των συνθηκών γεωργικής παραγωγής στις συμπληρωματικές ζώνες των μειονεκτικών περιοχών της δυτικής Ιρλανδίας, με την έννοια της οδηγίας 75/268/ΕΟΚ περί ορεινής γεωργίας και της γεωργίας σε ορισμένες μειονεκτικές περιοχές (4), όπως τροποποιήθηκε τελευταία από την οδηγία 80/666/ ΕΟΚ (5), αποτελεί επείγουσα ανάγκη· ότι η αποστράγγιση είναι ένα απαραίτητο μέσο για την εξασφάλιση αυτής της βελτιώσεως σε σχετικά σύντομο χρονικό διάστημα·  ότι εκ των ανωτέρω συνάγεται η αναγκαιότης θεσπίσεως κοινής ενεργείας, με την έννοια του άρθρου 6 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (6), όπως τροποποιήθηκε τελευταία από τον κανονισμό (ΕΟΚ) αριθ. 3509/80 (7), προοριζόμενη να συμπληρώσει την ενέργεια που προβλέπει η οδηγία 78/628/ΕΟΚ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για τη βελτίωση των συνθηκών γεωργικής παραγωγής σε ορισμένες μειονεκτικές περιοχές της Δυτικής Ιρλανδίας, αποφασίζεται κοινή ενέργεια κατά την έννοια του άρθρου 6 του κανονισμού (ΕΟΚ) αριθ. 729/70, η οποία αφορά το κεντρικό στραγγιστικό δίκτυο και την αποστράγγιση των αγροτεμαχίων και προορίζεται να συμπληρώσει την κοινή ενέργεια που προβλέπεται από την οδηγία 78/628/ΕΟΚ.  2. Οι διατάξεις των άρθρων 2, 3, 6, και 7 της οδηγίας 78/628/ΕΟΚ εφαρμόζονται στην κοινή ενέργεια που αναφέρεται στην παράγραφο 1.  3. Το αποστραγγιστικό πρόγραμμα πρέπει να εξασφαλίζει ότι τα προβλεπόμενα μέτρα συμβιβάζονται με την προστασία του περιβάλλοντος.  Άρθρο 2  1. Η αποστράγγιση των αγροτεμαχίων που αναφέρεται στο άρθρο 1 παράγραφος 1 αφορά μεγίστη επιφάνεια 50 000 εκταρίων.  Οι επιλέξιμες δαπάνες για το κεντρικό στραγγιστικό δίκτυο, που αναφέρεται στο άρθρο 1 παράγραφος 1, περιορίζονται σε 30 εκατομμύρια ECU (Γ).  2. Οι δαπάνες που αναφέρονται στην παράγραφο 1 εδάφιο 2 και αφορούν το κεντρικό στραγγιστικό δίκτυο μπορούν να χρησιμεύσουν για την ολοκλήρωση έργων που εντάσσονται στα πλαίσια της οδηγίας 78/628/ΕΟΚ.  Άρθρο 3  Το ΕΓΤΠΕ, Τμήμα Προσανατολισμού, επιστρέφει το 50 % του ποσού που δαπανά η Ιρλανδία για την κοινή ενέργεια. Ωστόσο, το ποσό της συνεισφοράς του Ταμείου στις δαπάνες που αφορούν την αποστράγγιση των αγροτεμαχίων δεν μπορεί να ξεπεράσει τις 425 ECU (Γ) ανά εκτάριο.  Άρθρο 4  1. Η διάρκεια της κοινής ενέργειας περιορίζεται μέχρι τις 31 Δεκεμβρίου 1986.  2. Το προβλεπόμενο συνολικό κόστος της κοινής ενέργειας που επιβαρύνει το Ταμείο ανέρχεται σε 30 εκατομμύρια ECU για όλη τη διάρκειά του.  Άρθρο 5  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε τις Βρυξέλλες, στις 27 Ιουλίου 1981.  Για το Συμβούλιο  Ο Πρόεδρος  P. WALKER  (1) ΕΕ αριθ. C 158 της 27. 6. 1981, σ. 6.  (2) Γνώμη που διατυπώθηκε στις 10 Ιουλίου 1981 (δεν έχει δημοσιευθεί ακόμη στην Επίσημη Εφημερίδα).  (3) ΕΕ αριθ. L 206 της 29. 7. 1978, σ. 5.  (4) ΕΕ αριθ. L 128 της 19. 5. 1975, σ. 1.  (5) ΕΕ αριθ. L 180 της 14. 7. 1980, σ. 34.  (6) ΕΕ αριθ. L 94 της 28. 4. 1970, σ. 13.  (7) ΕΕ αριθ. L 367 της 31. 12. 1980, σ. 87.